《和魏南伯乞酒韵》
宋代·袁说友

古人行旆夸碧油，我舟寂寞随处留。
何人夜半诗博酒，鬼神欲泣如楚囚。
一朝江上同漂泊，莫向樽前情淡薄。
为君更作白头吟，欲办锦囊惭句恶。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。